Document ID: 32012R0286

ДЕЛЕГИРАН РЕГЛАМЕНТ (ЕС) № 286/2012 НА КОМИСИЯТА
от 27 януари 2012 година
за изменение, с цел включване на наименование на ново текстилно влакно, на приложение I и, за целите на привеждане в съответствие с техническия напредък, на приложения VIII и IX към Регламент (ЕС) № 1007/2011 на Европейския парламент и на Съвета относно наименованията на текстилните влакна и свързаното с тях етикетиране и маркиране на текстилните продукти по отношение на техния влакнест състав
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕС) № 1007/2011 на Европейския парламент и на Съвета от 27 септември 2011 г. относно наименованията на текстилните влакна и свързаното с тях етикетиране и маркиране на текстилните продукти по отношение на техния влакнест състав и за отмяна на Директива 73/44/ЕИО на Съвета и на директиви 96/73/ЕО и 2008/121/ЕО на Европейския парламент и на Съвета (1), и по-специално член 21 от него,
като има предвид, че:
(1)
В Регламент (ЕС) № 1007/2011 се установяват правила, уреждащи етикетирането или маркирането на продукти във връзка с тяхното съдържание на текстилни влакна, за да се гарантира, че са защитени интересите на потребителя. Текстилните продукти могат да бъдат предлагани на пазара в рамките на Съюза, само ако съответстват на разпоредбите на посочения регламент.
(2)
В Регламент (ЕС) № 1007/2011 се изисква етикетиране, за да се посочва влакнестият състав на текстилни продукти, като проверки се извършват чрез анализ на съответствието на тези продукти с указанията, посочени на етикета.
(3)
С цел привеждането на Регламент (ЕС) № 1007/2011 в съответствие с техническия напредък е необходимо да се прибави текстилното влакно „двукомпонентен полипропилен/полиамид“ към списъците с наименования на текстилни влакна в приложения I и IX към посочения регламент.
(4)
В приложение VIII към Регламент (ЕС) № 1007/2011 са предвидени унифицирани методи за количествен анализ на двукомпонентни смеси за текстилни влакна.
(5)
Поради това е необходимо да се определят унифицирани методи за изпитване на двукомпонентен полипропилен/полиамид.
(6)
В Директива 96/73/ЕО на Европейския парламент и на Съвета (2), изменена с Директива 2011/74/ЕС на Комисията (3), и Директива 2008/121/ЕО на Европейския парламент и на Съвета (4), изменена с Директива 2011/73/ЕС на Комисията (5), е включено наименованието на текстилно влакно „двукомпонентен полипропилен/полиамид“. Тъй като директиви 96/73/ЕО и 2008/121/ЕО се отменят с Регламент (ЕС) № 1007/2011 считано от 8 май 2012 г., необходимо е това наименование на текстилно влакно да се включи в Регламент (ЕС) № 1007/2011 считано от посочената дата.
(7)
Следователно е необходимо Регламент (ЕС) № 1007/2011 да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Приложения I, VIII и IX към Регламент (ЕС) № 1007/2011 се изменят в съответствие с приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Той се прилага от 8 май 2012 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 януари 2012 година.

Labels: 3
7
1
16